Beretning fra Revisionsretten for de Europæiske Fællesskaber om Det Europæiske Kul- og Stålfællesskabs årsregnskab pr. 31. december 2001

(2002/C 158/02)

1. Denne beretning omhandler rigtigheden af Kommissionens regnskaber. Beretningen afgives i henhold til artikel 45 C, stk. 5, i traktaten om oprettelse af Det Europæiske Kul- og Stålfællesskab.

2. Retten har gennemgået Det Europæiske Kul- og Stålfællesskabs bogføring og årsregnskab pr. 31. december 2001. Gennemgangen er foretaget i overensstemmelse med almindeligt anerkendte revisionsstandarder, og Retten har foretaget de revisionshandlinger, den har anset for nødvendige. Denne gennemgang har givet Retten et rimeligt grundlag for at afgive nedenstående erklæring.

3. Det er Rettens opfattelse, at vedlagte årsregnskab, der omfatter balancen pr. 31. december 2001, resultatopgørelsen og fordelingen af resultatet for regnskabsåret, der afsluttedes pr. 31. december 2001, samt noterne til årsregnskabet, er opstillet efter almindeligt anerkendte regnskabsprincipper og giver et retvisende billede af Det Europæiske Kul- og Stålfællesskabs aktiver og finansielle stilling pr. 31. december 2001 og af resultatet for det regnskabsår, der afsluttedes pr. 31. december 2001.

EKSF's balance, resultatopgørelsen og fordelingen af resultaterne for det regnskabsår, der afsluttedes pr. 31. december 2001, blev forelagt Kommissionen til godkendelse ved skriftlig procedure nr. E/947/2002 af 5. juni 2002 og er gengivet i nærværende finansberetning som godkendt af Kommissionen.

>TABELPOSITION>

>TABELPOSITION>

Resultatopgørelse for det regnskabsår, der afsluttedes pr. 31. december 2001

>TABELPOSITION>

>TABELPOSITION>

Fordeling af resultaterne for det regnskabsår, der afsluttedes pr. 31. december 2001

>TABELPOSITION>

ANMÆRKNINGER TIL EKSF'S REGNSKABER PR. 31. DECEMBER 2001

(Beløb udtrykt i euro)

A. EKSF

Det Europæiske Kul- og Stålfællesskab (EKSF) blev oprettet i henhold til traktaten af 18. april 1951. Ifølge traktatens bestemmelser havde Det Europæiske Kul- og Stålfællesskab til opgave at bidrage til den økonomiske udvikling i medlemsstaterne ved oprettelse af et fælles kul- og stålmarked.

EKSF-traktaten udløber den 23. juli 2002. Det Europæiske Råd i Nice besluttede at indføje en protokol som bilag til Nice-traktaten om de finansielle konsekvenser af udløbet af EKSF-traktaten og om oprettelsen og forvaltningen af Kul- og Stålforskningsfonden. Det blev besluttet, at alle EKSF's aktiver og passiver, som de eksisterer på tidspunktet for traktatens udløb, overføres til Det Europæiske Fællesskab den 24. juli 2002. Nettoværdien af disse aktiver og passiver skal betragtes som aktiver bestemt til forskning inden for sektorer, der er knyttet til kul- og stålindustrien. Provenuet af disse aktiver skal udelukkende anvendes til forskning inden for sektorer knyttet til kul- og stålindustrien.

Da Nice-traktaten sandsynligvis ikke ratificeres inden udløbet af EKSF-traktaten, har medlemsstaterne givet Europa-Kommissionen mandat(1) til midlertidigt at forvalte EKSF's aktiver under afviklingen ved anvendelse af de samme regler.

I betragtning af EKSF-traktatens udløb blev EKSF-afgiften ophævet i 1998, og udlånene er praktisk talt ophørt fra juli 1997 (Kommissionens beslutning af 22. juni 1994). Den vigtigste indtægtskilde for EKSF er derfor nu overskuddet af forvaltningen af forskellige reserver og hensættelser.

B. REGNSKABSPRINCIPPER OG -METODER

1. Baggrunden for regnskaberne

Regnskaberne udarbejdes i overensstemmelse med almindeligt anerkendte regnskabsprincipper.

De regnskabs- og værdiansættelsesmetoder, der anvendes på regnskabets forskellige poster, tager hensyn til de bestemmelser, der gælder for EKSF i medfør af traktaterne og andre retsakter vedtaget herom af Fællesskabet.

De anvendte regnskabsmetoder tager desuden hensyn til den manglende kontinuitet efter den 23. juli 2002, datoen for EKSF-traktatens udløb.

EKSF's regnskaber er opstillet i overensstemmelse med bestemmelserne i Rådets direktiv 78/660/EØF og 86/635/EØF(2) om bankers og andre penge- og finansieringsinstitutters årsregnskaber og konsoliderede regnskaber i det omfang, disse finder anvendelse. Direktiv 2001/65/EF(3), der ændrer ovennævnte direktivers regler om værdiansættelse og metoder til værdiansættelse anvendes endnu ikke i EKSF's regnskaber. Direktivet forventes gennemført senest den 31. december 2003.

2. Omregning af valutaer

Den valgte valuta til EKSF's regnskabsaflæggelse er euro ("EUR").

Alle transaktioner i fremmed valuta foretaget af EKSF omregnes til euro til den vekselkurs, der er i kraft på den dag, hvor transaktionen finder sted, og som offentliggøres af Den Europæiske Centralbank.

Ikke-monetære elementer omregnes til euro til de månedstakster, der var gældende ved deres anskaffelse eller seneste vurdering.

Ved datoen for udarbejdelse af balancen omregnes monetære elementer til euro til den på datoen gældende vekselkurs. Negative kursdifferencer opføres i resultatopgørelsen. Positive kursdifferencer fordeles og opføres under "periodeafgrænsningsposter" under regnskabets passiver.

2.1. Omregningskurs

Ved årets afslutning blev følgende kurser anvendt ved omregningen af balancekonti i fremmed valuta til euro:

>TABELPOSITION>

>TABELPOSITION>

2.2. Pr. 31. december 2001 indgår de forskellige valutaer, der er nævnt ovenfor, samt euro med følgende beløb i EKSF's balance (i euro):

>TABELPOSITION>

3. Forvaltning og værdiansættelse af obligationer og andre værdipapirer

I henhold til EKSF's interne regler om forsigtighed skal investeringerne i værdipapirer begrænses til de mest sikre udstederobligationer. I 1998 erhvervede EKSF dog, som en undtagelse og i forbindelse med en omstruktureringsplan for en debitor, der ikke kunne opfylde sine forpligtelser, aktier og andre andele med variabelt afkast i en privat virksomhed.

Beholdningen af obligationer og andre værdipapirer med fast afkast samt aktier og andre værdipapirer med variabelt afkast værdiansættes til den gennemsnitlige anskaffelsespris eller til markedsværdien ved udgangen af regnskabsåret, hvis denne er lavere.

Der afviges fra denne regel i forbindelse med værdipapirer, der opbevares som finansielle anlægsaktiver; disse værdiansættes til den gennemsnitlige anskaffelsespris eller tilbagekøbsværdien, hvis denne er lavere.

4. Særlige forhold i forbindelse med EKSF-regnskabet

a) EKSF's aktionsbudget

En del af EKSF's midler stilles til rådighed for EKSF's aktionsbudget. Aktionsbudgettet vedtages hvert år af Kommissionen, efter at denne har informeret Rådet og hørt Europa-Parlamentet.

De forpligtelser, der er indgået i aktionsbudgettet over for tredjepart, samt finansieringen af aktionsbudgettet fremgår af aktionsbudgettets anmærkning C.12.

b) Budget til finansiering af Kul- og Stålforskningsfonden

EU's medlemsstater har besluttet, at indtægterne fra EKSF's tilgodehavender efter den 23. juli 2002 skal overføres til Fællesskabernes almindelige budget(4). Disse midler skal afsættes til et forskningsprogram i forbindelse med kul- og stålindustrien, jf. anmærkning A i denne beretning.

EKSF har allerede pr. 31. december afsat disse midler med henblik på at iværksætte finansieringen af kul- og stålforskningen. Midlerne er anført under budgetposten Midler til finansiering af Kul- og Stålforskningsfonden (anmærkning C.13).

c) Bøder og rentegodtgørelser

Bøder og rentegodtgørelser, som er krævet tilbagebetalt, betragtes først som EKSF-indtægter, når de rent faktisk er indkasseret. Således hensættes pålagte, endnu ikke indkasserede bøder samt rentegodtgørelser, som er krævet tilbagebetalt (se anmærkning C.14.3.a).

C. FORKLARENDE BEMÆRKNINGER TIL BALANCEPOSTER OG RESULTATOPGØRELSE

1. Tilgodehavender i centralbanker

Denne post udgøres af EKSF's tilgodehavender i centralbanker i visse medlemsstater.

2. Tilgodehavender i kreditinstitutter

2.1. Med aftalt løbetid eller på opsigelse

Disse tilgodehavenders restløbetid fordeler sig således:

>TABELPOSITION>

2.2. Lån

Disse låns restløbetid fordeler sig således:

>TABELPOSITION>

3. Tilgodehavender hos kunder

3.1. Lån

Lån til kreditinstitutter bogføres under posten "Tilgodehavender hos kreditinstitutter" (jf. anmærkning C.2).

De øvrige lån fordeler sig som følger:

>TABELPOSITION>

N.B.

Lånene er sædvanligvis garanteret af medlemsstater, banker eller virksomheder eller gennem panterettigheder.

3.2. Afgifter

Afgiftssatsen for 1998-2001 er fastsat til 0 %, og tilgodehavender pr. 31. december 2001 vedrører således de forudgående år.

Denne post er fordelt på følgende måde:

>TABELPOSITION>

Posten omfatter et beløb på 5377782 EUR vedrørende fordringer på debitorer under konkurs eller tilsvarende form for bobehandling (5551715 EUR pr. 31. december 2000).

3.3. Bøder

I denne post er opført Kommissionens tilgodehavender hos virksomheder, som har fået pålagt en bøde i medfør af traktatens bestemmelser.

Efter værdiregulering beløber posten "Bøder" sig til 39806715 EUR (38950716 EUR pr. 31. december 2000).

Denne post dækker i det store og hele to procedurer:

Dels en samlet bøde på 104364350 EUR (Kommissionens beslutning 94/215/EKSF(5) af 16. februar 1994), som Kommissionen tildelte en række stålvirksomheder for ikke at have overholdt konkurrencereglerne ved markedsføring af stålbjælker. Retten i Første Instans har i sin kendelse af 11. marts 1999 nedsat det samlede bødebeløb med 24774000 EUR til 79590350 EUR. Syv virksomheder har indgivet appel ved Retten i Første Instans. Mens der ventes på Domstolens dom, udestår pr. 31. december 2001 stadig et beløb på 28959000 EUR (uden renter).

Dels har Kommissionen pålagt en samlet bøde på 27380000 EUR (Kommissionens beslutning 98/247/EKSF(6) af 21. januar 1998) i medfør af traktatens artikel 65. Disse bøder er blevet pålagt producenter af rustfrit stål som følge af aftale om en beregningsformel for legeringstillæg. Retten i Første Instans har i sin kendelse af 13. december 2001 nedsat det samlede bødebeløb med 4970000 EUR til 22410000 EUR. Pr. 31. december 2001 manglede der endnu at blive betalt et beløb på 8064000 EUR (uden renter).

3.4. Rentegodtgørelser at inddrive

I denne post opføres tilgodehavender hos virksomheder, som har fået tildelt et lån med rentegodtgørelse, og hvem Kommissionen har måttet anmode om at tilbagebetale hele eller dele af den allerede udbetalte rentegodtgørelse.

4. Obligationer og andre værdipapirer med fast afkast

4.1. Sammensætning

Sammensætningen af beholdningen af obligationer og andre værdipapirer med fast afkast er følgende:

>TABELPOSITION>

4.2. Forfald 2002

Følgende del af værdipapirbeholdningen forfalder i løbet af 2002:

>TABELPOSITION>

4.3. Finansielle anlægsaktiver (se anmærkning B.3)

Ved finansielle anlægsaktiver forstås værdipapirer, der forbliver i beholdningen indtil deres endelige forfald. Det drejer sig hovedsagelig om kortfristede værdipapirer med henblik på betaling af ydelser på lån.

Den 31. december 2001 beløber de finansielle anlægsaktiver sig til 48519675 EUR.

Disse værdipapirers tilbagekøbsværdi ligger 1548471 EUR under den gennemsnitlige anskaffelsespris.

4.4. Afkast

I de foretagne investeringer er der taget hensyn til forfaldsfrister og likviditet i EKSF-transaktionerne. De er underlagt strenge finansielle kriterier for modpostering.

Investeringernes afkast inkl. ændringen i markedsværdien af obligationerne (beregnet efter den såkaldte "Modified Dietz Method") er på 5,6 % for det regnskabsår, der afsluttedes den 31. december 2001.

5. Aktier og andre værdipapirer med variabelt afkast

Beholdningen af aktier og andre værdipapirer med variabelt afkast har udviklet sig på følgende vis:

>TABELPOSITION>

Disse aktier og andre værdipapirer med variabelt afkast er blevet erhvervet af EKSF i forbindelse med underskrivelsen af en omstruktureringsplan for en misligholdende debitor (jf. anmærkning B.3).

En del af disse papirer - udgørende en samlet nettoværdi på 17070666 EUR - indgår i en lånekontrakt med et kreditinstitut (forfalder den 1. juli 2004 med option på indløsning før tid den 1 juli 2002).

6. Andre aktiver

De øvrige aktiver fordeler sig som følger:

>TABELPOSITION>

7. Periodeafgrænsningsposter, aktiver

De øvrige aktiver fordeler sig som følger:

>TABELPOSITION>

8. Gæld til kreditinstitutter

Disse transaktioners restløbetid fordeler sig således:

>TABELPOSITION>

9. Gæld stiftet ved udstedelse af værdipapirer

Denne post omfatter obligationslån.

En del af lånene pr. 31. december 2001 (104115280 EUR) udløber i løbet af regnskabsåret 2002.

10. Andre passiver

De øvrige passiver fordeler sig som følger:

>TABELPOSITION>

11. Periodeafgrænsningsposter, passiver

De øvrige passiver fordeler sig som følger:

>TABELPOSITION>

12. EKSF's aktionsbudget

Denne post omfatter aktionsbudgettets forpligtelser, der samlet beløb sig til 380926428 EUR (434516282 EUR pr. 31. december 2000), og hensættelserne til finansiering af aktionsbudgettet, der samlet beløb sig til 149794520 EUR (401000000 EUR pr. 31. december 2000).

I 2001 udviklede forpligtelserne vedrørende aktionsbudgettet sig således:

>TABELPOSITION>

>TABELPOSITION>

13. Budget til finansiering af Kul- og Stålforskningsfonden

Denne post er fordelt på følgende måde:

>TABELPOSITION>

I forbindelse med udløbet af EKSF-traktaten den 23. juli 2002 og afviklingen af EKSF er det besluttet, at alle EKSF's aktiver ved udløbet af traktaten skal forvaltes af Europa-Kommissionen med virkning fra 24. juli 2002(7). Nettoværdien af disse aktiver og passiver skal betragtes som aktiver bestemt til forskning inden for sektorer, der er knyttet til kul- og stålindustrien. Provenuet af disse aktiver skal udelukkende anvendes til forskning inden for sektorer knyttet til kul- og stålindustrien.

I praksis skal nettooverskuddet af EKSF's aktiver (som hovedsagelig er investeret i obligationer og placeret som indlån med aftalt løbetid) for år n overføres til Den Europæiske Unions almindelige budget og her anvendes til forskning i år n + 2. På grundlag af den anslåede værdi af nettooverskuddet er det vedtaget at starte med et finansieringsniveau på 60 mio. EUR.

For at dæmpe de udsving i forskningsfinansieringen, der skyldes udviklingen på de finansielle markeder, foretages der en regulering i overensstemmelse med de procedurer, der er godkendt af medlemsstaterne. Denne reguleringsformel anvendes for første gang på resultatet af regnskabsåret 2003 og bruges til at bestemme forskningsbevillingerne i 2005. Til iværksættelse af denne mekanisme har EKSF vedtaget en hensættelse på 120 mio. EUR pr. 31. december 2001.

14. Hensættelse til tab og omkostninger

14.1. Garantireserve

Garantireserven skal tjene som sikkerhed i forbindelse med låne- og udlånstransaktioner. Efter hensættelse af 15 mio. EUR beløb garantireserven sig til 580 mio. EUR pr. 31. december 2001. Denne styrkelse af garantifonden finder sted, fordi EKSF-traktaten snart udløber.

Kommissionen bekræftede den 11. september 1996 sin vilje til at opretholde reserver svarende til 100 % af de udestående lån, der ikke er garanteret af en medlemsstat, efter 23. juli 2002, hvilket gør det nødvendigt gradvist at øge reserverne (garantireserver og hensættelser) til ca. 580 mio. EUR (beregnet efter omregningskursen pr. 31. december 2001). Pr. 31. december 2001 var dækningsgraden af disse reserver på 100 %, forudsat at ingen misligholdelse af lån med forfaldsdato før den 23. juli 2002 har fundet sted. Da en del af disse lån er optaget i GBP, har dækningsgraden på 100 % kunnet udvikle sig som følge af udsving i vekselkursen mellem GBP og EUR.

Garantireserven har udviklet sig som følger:

>TABELPOSITION>

14.2. Hensættelse til dækning af større risici

I forbindelse med EKSF-traktatens udløb i 2002 og den gradvise reducering af udestående lån koncentreres risikoen i tiltagende omfang om visse større lån (disse større risici er defineret i henhold til Rådets direktiv 92/121/EØF af 21. december 1992 om overvågning af og kontrol med kreditinstitutters store engagementer).

Hensættelsen til dækning af større risici omfatter således lån, der ikke er sikret ved førsteklassesgarantier, og som andrager mere end 25 % af EKSF's egne midler.

Den skal specifikt dække denne koncentrationsrisiko og beskytte EKSF mod eventuel misligholdelse.

Hensættelsen, der er beregnet på grundlag af større udeståender pr. 31. december 2001 under anvendelse af en metode anbefalet af en international ekspertgruppe, beløber sig til 6 mio. EUR (17 mio. EUR pr. 31. december 2000).

14.3. Andre hensættelser

Denne post omfatter hensættelser til bøder og rentegodtgørelser, der skal inddrives, der samlet beløb sig til 42385781 EUR (42272249 EUR pr. 31. december 2000), og andre hensættelser til et samlet beløb af 108313490 EUR (116391098 EUR pr. 31. december 2000).

a) Hensættelser til bøder og rentegodtgørelser, der skal inddrives (jf. anmærkning B.5):

>TABELPOSITION>

b) Andre hensættelser:

>TABELPOSITION>

15. Reserver

>TABELPOSITION>

Den særlige reserve skal anvendes til ydelse af lån af EKSF's egne midler til finansiering af socialt boligbyggeri. Den 31. december 2001 var restgælden på lånene på ca. 118 mio. EUR. I konsekvens heraf kunne der overføres 58055284 EUR til frie reserver.

Den tidligere pensionsfond svarede oprindelig til alle de pensionsforpligtelser, EKSF indbetalte midler til indtil den 5. marts 1968. Fra og med denne dato har medlemsstaterne overtaget forpligtelserne til at betale tjenestemændenes pensioner. Fonden anvendes til finansiering af byggelån til tjenestemænd i De Europæiske Fællesskaber. Den 31. december 2001 var restgælden på disse lån på ca. 40 mio. EUR. I konsekvens heraf kunne der overføres 34577321 EUR til frie reserver.

Reserven "Tilgodehavender i Kul- og Stålforskningsfonden", der blev oprettet med henblik på afvikling af EKSF (se anmærkning 13), omfatter de frie reserver. Frigørelsen af ovennævnte reserver har allerede gjort det muligt at overføre 92632605 EUR til "Tilgodehavender i Kul- og Stålforskningsfonden". Resultatet pr. 31. december 2001 har bragt disse tilgodehavender op på i alt 100 mio. EUR.

16. Analyse af regnskabsårets resultat

EKSF's samlede resultat påvirkes både af resultatet af dets ikke-budgetmæssige transaktioner (lån/udlån - kapitalanbringelser - svingninger i valutakurserne) og af resultatet af gennemførelsen af EKSF's aktionsbudget.

16.1. Ikke-budgetmæssige transaktioner

>TABELPOSITION>

16.2. Gennemførelsen af EKSF's aktionsbudget

>TABELPOSITION>

17. Renter og lignende udgifter

>TABELPOSITION>

18. Generelle administrationsomkostninger

Der er overført 5 mio. EUR til administrationsbudgettet for Kommissionen for De Europæiske Fællesskaber til skønsmæssig dækning af EKSF's administrationsomkostninger.

19. Andre driftsomkostninger

>TABELPOSITION>

Tabet på tilgodehavender udlignes af en tilsvarende stigning i værdireguleringen.

20. Renteindtægter og lignende

>TABELPOSITION>

21. Andre driftsindtægter

>TABELPOSITION>

22. Indtægter i forbindelse med aktionsbudgettet

>TABELPOSITION>

23. Forpligtelser under stregen

23.1. Tilsagn

>TABELPOSITION>

23.2. Indgåede forpligtelser

>TABELPOSITION>

Af hensyn til sit omdømme har EKSF altid overholdt sine betalinger på kuponer, også efter at de pågældende obligationer er udtrukket. Afviklingen af EKSF vil bringe denne praksis til ophør.

24. Oversigt over den økonomiske situation for det regnskabsår, der afsluttedes pr. 31. december 2001

>TABELPOSITION>

(1) Afgørelse truffet af repræsentanterne for medlemsstaternes regeringer forsamlet i Rådet den 27. februar 2002 (EFT L 79 af 22.3.2002, s. 42).

(2) EFT L 222 af 14.8.1978 og EFT L 372 af 31.12.1986.

(3) EFT L 283 af 27.10.2001.

(4) Afgørelse truffet af repræsentanterne for medlemsstaternes regeringer forsamlet i Rådet den 27. februar 2002 (EFT L 79 af 22.3.2002, s. 42).

(5) EFT L 116 af 6.5.1994.

(6) EFT L 100 af 1.4.1998.

(7) Afgørelse truffet af repræsentanterne for medlemsstaternes regeringer forsamlet i Rådet den 27. februar 2002 (EFT L 79 af 22.3.2002, s. 42).